Diari Oficial de la Generalitat Valenciana


Sumari del DOGV 7929, del 01-12-2016 (2016/9621)

RESOLUCIÓ de 29 de novembre de 2016, de la Conselleria d'Educació, Investigació, Cultura i Esport, per la qual s'amplia el termini de justificació de les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9621


Data del document
:   29-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 de novembre de 2016, de la Conselleria d'Educació, Investigació, Cultura i Esport, per la qual s'amplia el termini de justificació de les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social. [2016/9621]  
L'Ordre 66/2016, de 18 d'octubre, de la Conselleria d'Educació, Investigació, Cultura i Esport (DOGV 7900, 20.10.2016) va aprovar les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.  
  
Per la Resolució de 28 d'octubre de 2016, de la Conselleria d'Educació, Investigació, Cultura i Esport es van convocar aquestes ajudes (DOGV 7907, 31.10.2016).  
En l'article 18 d'aquesta convocatòria s'estableix que la documentació justificativa de la realització de l'activitat subvencionada s'haurà de presentar d'acord amb el que indica l'article 25 de les bases de la convocatòria i que el termini de presentació d'aquesta documentació finalitzarà el 9 de desembre de 2016.  
Atés l'estat de tramitació d'aquestes ajudes, encara no s'ha procedit a publicar la resolució d'adjudicació, a fi que les entitats que resulten beneficiàries en la resolució de concessió de les subvencions disposen del termini suficient per a poder presentar la justificació objecte de la subvenció dins del termini, és necessari ampliar-lo a una data posterior a la indicada en la resolució de la convocatòria.  
L'article 32 de la Llei 39/2015, d'1 d'octubre, del procediment administratiu comú de les administracions públiques, preveu la possibilitat d'ampliació dels terminis establits, si les circumstàncies ho aconsellen i amb això no es perjudiquen drets de tercers. El mateix article estableix la comunicació als interessats de l'ampliació.  
Vistos els articles 29 i 32 de l'esmentada Llei 39/2015, i fent ús de les facultats que em confereix l'article 28 de la Llei 5/1983, de 30 de desembre, del Consell; el Decret 103/2015, de 7 de juliol, pel qual s'estableix l'estructura orgànica bàsica de la Presidència i de les conselleries de la Generalitat, i la proposta del director general de Política Lingüística i Gestió del Multilingüisme de 24 de novembre de 2016, resolc:  
  
  
Primer  
Ampliar el termini de justificació de les subvencions establit en l'article 18 de la Resolució de 28 d'octubre de 2016, de la Conselleria d'Educació, Investigació, Cultura i Esport per la qual es van convocar aquestes ajudes (DOGV 7907, 31.10.2016), establint com a termini màxim per a la presentació de la documentació justificativa de les subvencions concedides el dia 15 de desembre de 2016.  
  
Segon  
Publicar la present resolució d'ampliació de termini de justificació en el Diari Oficial de la Generalitat Valenciana, als efectes previstos en l'article 32.1 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Tercer  
Contra la present resolució no es pot interposar cap recurs, d'acord amb el que estableix l'article 32.3 de la Llei 39/2015.  
  
València, 29 de novembre de 2016.- El conseller d'Educació, Investigació, Cultura i Esport: Vicent Marzà Ibáñez.